Pobunu u Iraku ne potpiruje ideologija, već novac i strani borci
Glavnokomandujući koalicionih snaga u Iraku, generalpukovnik Džon Vajns, smatra da pobunu u toj zemlji potpiruju novac i strani borci, 
General pukovnik Džon Vajns kaže da najnasilnije pobunjeničke grupe u Iraku čine strani džihadisti, koje ne oklevaju da plaćaju Iračane da napadaju svoje sugrađane. Te naprave su u stvari improvizovane nagazne mine koje su često postavljaju na putu, na pijaci ili u nekom vozilu. General Vajns dodaje da su ti podaci dobijeni od uhapšenika. Po rečima generala Vajnsa, strani borci sačinjavaju malu ali opasnu grupu, koju pomažu neki elementi u Siriji, ubacujući svakog meseca u Irak između 75 i 150 pobunjenika. Američki general ističe da nema dokaza da sirijska vlada podržava pobunu, ali on je ipak pozvao Damask da učini više za sprečavanje da se sirijska teritorija koristi u te svrhe. Strani borci, naveo je general Vajns, uglavnom stižu iz Sudana, Jemena, Saudijske Arabije i Egipta. Prema njegovim rečima i druge grupe su angažovane u iračkoj pobuni, uključujući sunitske ekstremiste, elemente bivšeg režima Sadama Huseina i obične Iračane, koji jednostavno žele da sve strane snage napuste zemlju. Vajns je dalje rekao da je maj mesec bio najsmrtonosniji otkako su glavne borbe okončane pre dve godine, i da očekuje da će broj pobunjeničkih napada ostati isti u sledećih nekoliko meseci, sve dok proces izrade novog iračkog ustava ne bude okončan i odmah zatim budu održani novi izbori. Američki general se ne slaže sa bilo kakvim smanjenjem broja američkih vojnika u Iraku, koji u ovom trenutku broje oko 135 hiljada. Ali on je izrazio nadu da će do izvesnog smanjenja doći već početkom iduće godine. On je rekao da će odluka o tome zavisiti od političke i vojne situacije u Iraku. General Vajs je nazvao iznenadjujućim to što većina Iračana ne shvata da u njihovu zemlju ulaze stranci koji ubijaju nevine ljude u cilju zauzimanja vlasti. On je takođe rekao da su većina Amerikanaca postala ravnodušna prema ratu u Iraku, koji je nazvao ključnim za onemogućivanje novog terorističkog napada na američkom tlu.